text: Det er naturligt at ønske sig flere følgere. Flere følgere vil give mere interaktion og aktivitet på din profil, og flere følgere vil give mulighed for flere salg
  Det er vigtigt, at din Instagram er din egen, og at du former den, ligesom du vil – dine følgere har valgt at følge dig og følger dig, fordi at de finder dig interessant på den ene eller anden måde. Herunder vil vi komme ind på de typiske punkter for at få nye, men også holde fast i de eksisterende følgere.
  Content der afspejler din personlighed
  Det siger sig selv, at du skal dele nogle lækre billeder og videoer – de skal være personlige, og de skal være lige, som du har lyst til. Her kan du tænke over din billede- og redigeringsstil – for at gøre dine opslag genkendelige og få en personlig stil ind over din profil, kan du vælge f.eks. altid at anvende det samme filter på dine billeder, anvende ens rammer, el. lign.
  Det vil skabe et flot resultatet at tænke over dit samlede feed og indtrykket af det. Ydermere kan du lade profilen vise mere om, hvem du er, ved at lade billeder af det vigtigste for dig at vise, dominere. F.eks. hvis du er en foodie, kan du lade madbillederne dominere, hvis mode er det centrale for dig, lade moderelaterede billeder med outfits o.lign. dominere – så er dine følgere ikke i tvivl om, hvad de får ud af at følge dig.
  Du kan sagtens have flere ”hovedinteresser”, sørg blot for at gøre det tydeligt. Dette gælder både når du producerer content for dig selv og i samarbejde med virksomheder som del af en større content marketing strategi.
  Hyppighed & tidspunkt
  For at forblive i dine følgeres bevidsthed, kræver det, at du lægger billeder og stories op, for hvorfor skulle dine følgere blive ved at følge med, hvis ikke der kommer noget fra dig?
  Hvor hyppigt du vil poste er op til dig, men undersøgelser viser, at man faktisk ikke kan poste for meget – dvs. engagement på dine posts vil ikke dale på trods af høj hyppighed. Dog er det vigtigste, at du vælger et antal af posts pr. dag og holder dig til det – så ved dine følgere, hvad de kan regne med, og den ensformighed skulle sikre det højeste engagement.
  Generelt vil vi anbefale minimum 1 billede om dagen og minimum 2 stories – for at forblive i dine følgeres feed.
  Tidspunktet har også en betydning, for hvis du lægger et billede op kl 6 om morgenen, og dine følgere slet ikke er vågne eller på deres telefon på det tidspunkt, vil dit billede forsvinde i deres feed. Prøv dig lidt frem for at finde ud af, hvornår dine billeder får mest respons – de generelle anbefalinger er om morgenen, før folk tager på job, lige før frokosttid, sidst på eftermiddagen og igen om aftenen efter 19. Disse tidsrum er ca. og er baseret på, hvornår de fleste typisk vil have tid til at sidde med deres telefon – hvis du har en meget specifik følgerskare, og deres hverdag ser ud på en bestemt måde, kan du forsøge at tilpasse dine uploads dertil.
  Det er kun de første 125 tegn, du er sikker på, der bliver vist under dit billede, resten vil være skjult på mindre skærme, og kræver en aktiv handling fra dine følgere for at blive læst. Derfor skal teksten være kort og altid med det vigtigste først.
  Det kan f.eks. være, hvis der er tale om en rabatkode el. lign, så nævn dette først. Ellers kan du bruge teksten til at personliggøre din profil og tænk også gerne her på at have en vis ensartethed, dvs. skriver du dansk eller engelsk på din profil? Vælg ét sprog og hold dig til det. Er du flittig bruger af emoji’s eller quotes? Vælg stilen for dine tekster og hold dig til den.
  Max 9 hashtags pr. billede, og max 24 tegn pr. hashtag - dette kunne give anledning til en hel guide i sig selv, men vi skal holde det kort! Hashtags er en god måde at få mere engagement på dine billeder, og det er en kunst at bruge de rette. Det er vigtigt, at du bruger relevante hashtags, og at du er lidt kreativ med dem, så du ikke kun bruger de gængse – så vil de nemlig få dine billeder til at forsvinde i mængden.
  Ydermere er det vigtigt, at du varierer de hashtags, du bruger. Lav også gerne dine egne mere personlige hashtags f.eks. #Mariesfavoritter, eller hvad der giver mening for dig og det produkt, du promoverer.
  Tag folk og relevante brands
  Tag relevante instagrammere på dine billeder eller i dine tekster, når du er sammen med dem eller vil nævne dem. Posts med tags virker mere personlige og opmuntrer også andre til at tagge dig. Samtidigt kan du med fordel tagge brands eller steder du besøger, således flere vil have mulighed for at se og besøge din profil.
  De sociale medier kræver, at du er social, og dit aktivitetsniveau har meget at sige for engagement på din profil. Husk derfor også at like andres billeder, kommentere andres billeder, og følge andres profiler. At du er aktiv på andres profiler øger også sandsynligheden for, at de tager et kig forbi din profil.
  Dialog med dine følgere
  Apropos at være social; tal til og MED dine følgere. Engager dine følgere og udvis interesse for dem. Instagram stickers gør det nemt at opstille spørgsmål eller meningsmålinger i dine stories – brug det til at spørge dine følgere om hverdagsting eller endnu bedre; hvad de gerne vil have mere af fra dig, f.eks. ”Vil i have flere videoer af, når jeg træner?”, ”Vil i have flere billeder af mine outfits?”. Dette viser interesse og bringer dig tættere på dine følgere – HUSK dog altid at følge op på dine følgeres besvarelser, dvs. læg en story op med resultatet af meningsmålingen eller besvar på anden måde dine følgere.
  God fornøjelse med at øge din følgerskare!